184 BRANDT. Zoologie. 
eorum olfactoriae seu sinus patefactae sunt. — Oculi fissura deorsum multo 
magis dilatata, subtrigona et irregularis quam in latere dextro conspicitur. 
In angulo seu cantho oculi fissurae anteriore membrana nictitans distinctis- 
sima plicae semilunaris forma apparet.— Labii superioris rudimentum paullo 
longius quidem, sed magis lacerum facieque externa minus bene conserva- 
tum quam in latere dextro invenitur., Qua de causa aperturae nasalis angu- 
lus posterior fissura pariter disjungitur, nec accuratius distingui potest. | one 
labii superioris rudimenti inferioris partis anteriorem marginem  verrucae 
singulae sparsae, subrotundae, parvae observantur. Labium superius igitur 
tenere verrucosum fuisse videtur. 
Cartilago nares fulciens insignis magna ex parte superest, ita ut adco 
parium apertura interna eam perforans restet. — Praeter musculorum rudi- 
menta in dimidio dextro commemorata levatoris labii superioris et alae nasi 
vestigia admodum distincta in conspectum sunt posita. Musculi temporalis 
autem rudimentum praeter tendinem deest. Cori collum vestientis fragmen- 
tum longius, quam in latere dextro, quatuor pollicum longitudinem ex- 
cedit, supra autem minus latum et 2'/, pollicum distantia ab ossis temporum 
parte petrosa irregulariter abscissum invenitur. | 
Epidermis locis quibusdam parum bene conservata et nonnullis adeo 
adusta, aliis autem, forsan ubi inter exsiccationem terra obtecta erat, bene 
conservata non solum fossulis piliferis, sed pilis adeo singulis, longioribus, 
ipsi adhaerentibus, locis quibusdam adhuc instructa apparet. 
Faciem posteriorem capitis Wiluiensis (Tab. IT. fig. #) fere ovatam, in 
medio paullo latiorem, superiore parte latiorem quam inferiore considerantes 
quae sequuntur invenimus. — Occiput cum ossibus temporum, praeter 
musculorum rudimenta minima ante condylos occipitales obvia, partibus 
mollibus prorsus denudatum est. Condylorum occipitalium facies posterior 
et squamae ossis occipitis media pars, nec non squamae ossis occipitis supe- 
rior margo in latere sinistro combustione erosa et nigricantia evadunt sub- 
